nb da ru en en en da fr da en da da da da de da da da de en da da de da da da da li fr en en it da da de en da da eo en en en en pl vi en en en en en en en en da da da da en de nb da da da da en en es en da en en en da da de en nb en en en de da da da it da da fi da nb sv en da da da da da da da en da da da da da da da da da da da da da da en da da da da da da da da da da da da da da da da da da da da da da de da da da en en da en de nl en da en da da en da da da da de en da da da de en da en da da da da da da en da da de da da da da da en da da da da da da sv da da da en en en en en en en pl en pl en en en da da de da en da da en en da da nb et en en es en en en en en da da de en nb en en en en es de sv da da en da da nb da en da da da en en
Oss Norge: Grønnere energi med cloud-teknologi
Sikkerhed og beskyttelse af personlige oplysninger
At gøre en social forskel
Pc'er og enheder Pc'er og enheder
Udvikleren & IT Udvikleren & IT
Oss Norge: Grønnere energi med cloud-teknologi
Læsetid, 8 min. 8 min.
“Den grønneste energi er den, du ikke bruger. Vores produkter hjælper mennesker med at nedsætte deres energiforbrug ved at give dem et bedre overblik over deres forbrug.”
Erik Berg Solheim er administrerende direktør for det norske energidataselskab Oss Norge, og her forklarer han, hvordan deres flagskibsprodukt bidrager til en grønnere, mere bæredygtig levevis i hjemlandet.
“Som i mange andre lande oplever vi også i Norge en grøn bølge,” fortsætter Solheim. “Den er drevet af et ønske om at opfylde fremtidens krav. Hos Oss Norge vil vi gerne bidrage til det drive. Vi vil være en del af løsningen, ikke en del af problemet.”
Virksomhedens intelligente plug and play-måleradapter “Oss-Brikken” anvender Microsoft Azure IoT-teknologi til at give energiforbrugerne en detaljeret oversigt over, hvor meget elektricitet de bruger, herunder hvor og hvornår de bruger den. Oss-Brikken hjælper allerede nu virksomheder og private med at få overblik over og ændre deres energiforbrug – og den er kun lige blevet lanceret.
“Vi håber på også at have en indvirkning uden for Norden,” siger Solheim.
“Hvis vi kan indføre et koncept som dette i Norge, som har de laveste energipriser og den grønneste energi i Europa, så burde det også kunne lade sig gøre i andre lande.”
Lille team med store ambitioner
Når det drejer sig om energi, er Norge et bemærkelsesværdigt land. “Vi har store bjerge med masser af vand,” fortæller Solheim, “og omtrent 98 % af vores energi stammer fra vanddrevet elektricitet, som vi bruger til at opvarme vores huse. På det punkt er vi ret unikke, i hvert fald i Europa.”
Så da den norske regering vedtog loven om at gøre intelligente energiforbrugsmålere obligatoriske i alle husholdninger fra januar 2019, blev hele landet inkluderet. På det tidspunkt havde Oss Norge allerede eksisteret i to år, og dets beskedne antal medarbejdere arbejdede på at lancere Oss-Brikken.
“Vi er kun ti ansatte,” fortæller Solheim om teamet hos Oss Norge, “så selv om vi ejes 50/50 af Glitre Energi og Agder Energi, der er to af de største energiselskaber i Norge, har vi stadig vores egen specielle kultur, ligesom en nyopstartet virksomhed.”
“Det er et temmelig afslappet arbejdsmiljø,” bidrager Bent Eikmo, teknologichef hos Oss Norge. “Ingen møder i slips og jakkesæt.”
“Og vi gør, hvad vi kan for at nå at spille mindst én omgang Mario Kart om dagen,” smiler Solheim.
Det er dog ikke kun for sjov hos Oss Norge. “Vi bestræber os på at være omstillingsparate, på at lytte og reagere hurtigt, når vi får feedback om vores løsninger og kundernes behov, på en måde, som de større virksomheder ikke kan,” forklarer Solheim.
Det er netop, hvad de har gjort siden udgivelsen af Oss-Brikken.
Hjælper virksomheder og erhverv med at bruge mindre energi
Oss-Brikken anvender både IoT-teknologi og Azure-cloud-teknologi til at sende oplysninger om energiforbruget til brugerne her og nu, uanset placering.
Brugerne modtager så enheden med posten og kobler den til deres intelligente energimåler. Derefter kan de med det samme se data om deres energiforbrug i Oss-appen samt prognoser om dagens energiforbrug, aktuelle elektricitetspriser og en pejling om, hvorvidt forbruget er lavt eller højt sammenlignet med lignende boliger.
“Der er store muligheder for at spare energi og penge på erhvervsmarkedet, hvilket gavner både miljøet og vores kunders bundlinje,” forklarer Solheim. “Incitamentet for at hjælpe erhvervsmarkedet med at reducere energiforbruget er større, end at hjælpe forbrugerne på det private marked.”
“Det skyldes til dels, at vi elektricitetspriserne er forholdsvist lave for tiden,” tilføjer Eikmo. “Men det skyldes også, at forbrugernes omkostninger stiger markant, hvis de overstiger de eksisterende grænser på spidsbelastningstidspunkterne, så det at få overblik over hele forbruget og kunne se det i en sammenhæng her og nu kan være en stor forretningsfordel for vores erhvervskunder. Og så kan det beskytte det landsdækkende elnet mod spidsbelastninger.”
Derudover er der fordele for de direkte forbrugere. “Vi har et par tusinde privatkunder,” fortæller Solheim, “og vi er i gang med at sælge vores teknologiløsninger via tredjeparter i form af tilføjelser til deres egne tjenester.”
Flyet bygges i luften med Azure
Oss-enhederne sender enorme datamængder til Azure-cloud-tjenester, hvor de opbevares og behandles. “Når enheden sender data, bliver den modtaget i Azure-cloud-tjenesten via en IoT-hub,” forklarer Eikmo. “Alt derudover foregår i Azure. Al machine learning, al datalagring, al datastyring – alt foregår i Azure.”
“Azure har spillet en afgørende rolle i vores proces fra idé til prototype,” siger Solheim. “Og nu giver Azures skalerbarhed os mulighed for at fortsætte processen fra prototype til erhvervsløsning.”
Men for Oss ligger den største fordel ved Azure i fleksibiliteten, der gør det muligt at foretage ændringer undervejs. “Når du indfører ny teknologi på markedet, skal du træffe nogle valg, der i øjeblikket virkede som en god idé, men når man ser dem i den reelle størrelse, viser det sig, at den ikke var den bedste løsning alligevel – hverken funktionsmæssigt eller økonomisk.”
“En af de største fordele ved Azure er, at vi kan indføre ændringer, mens vi udvikler os,” tilføjer Solheim. “Vi kan så at sige bygge flyet, mens vi flyver.”
“Det ville ikke have været muligt at bygge denne løsning inden for den tidsramme og til den pris uden Azure,” siger Eikmo. “Der ligger så megen funktionalitet klar til brug i Azure, at det ikke alene ville være dyrt ikke at bruge det, det ville også være skørt.”
Fra konceptdokumentation til innovation
“Nu er vi nået det punkt, hvor vi har bevist, at vores koncept fungerer,” siger Solheim, “så nu kigger vi fremad og arbejder på nye tjenester.”
For at forberede forbrugermarkedet på Oss-Brikken samarbejder virksomheden med en række producenter af intelligent teknologi til hjemmet. “Hvis man vil spare penge på elregningen, skal man ikke selv tænde og slukke for alting. Det skal foregå automatisk. Derfor ville vi gerne integrere vores produkt med intelligent teknologi til hjemmet,” forklarer Solheim.
En anden og mindst lige så væsentlig funktion er, at forsikringsselskaber kan anvende Oss-enheden til at se en prognose over brugsmønstre i elektricitetsforbruget, hvilket gør det muligt at se, om der er risiko for strømstød, som kan ødelægge elapparater og potentielt forårsage brand.
“Vi håber, at vi ud fra datasignaturen kan se potentielle risici, før de sker,” siger Solheim.
“En anden mulighed, vi kigger på, er frysere,” tilføjer Eikmo. “Hvert år udbetaler forsikringsselskaberne i Norge flere millioner kroner til forbrugere på grund af ødelagte frysere. Med vores teknologi kan vi se ud fra fryserens datasignatur, om den nærmer sig et nedbrud.”
Og med det blomstrende marked for elbiler i Norge er det ikke svært at få øje på Oss Norges muligheder for at videreudvikle sine innovative teknologier.
Vibb og fremtiden inden for bæredygtig energi
Når det beskedne team af medarbejdere hos Oss Norge skuer mod fremtiden, er de lige så spændte på mulighederne med Oss-Brikken, som de er på lanceringen af en ny virksomhed, der også er etableret på et bæredygtigt fundament.
“For to uger siden lancerede vi Vibb,” fortæller en stolt Solheim. “Det er en forretningsmodel, hvor vi ikke tjener penge på energiforbrug, men på et lidt højere månedsabonnement på vores tjenester og app. Kunden betaler altså ikke alene den samme pris, som vi gør for at levere elektricitet til vedkommende, vi har også et reelt incitament til at hjælpe dem med at forbruge så lidt som muligt.
Det bliver spændende at se, hvordan Vibb bliver modtaget, for vi bevæger os ind på et meget veletableret marked, men med en ny indgangsvinkel end konkurrenternes.
Bæredygtighed spiller en central rolle i vores virksomheds vision – dette gælder også Vibb og Oss. Selv om det kan lyde sensationelt, har vi, set fra vores synspunkt, faktisk ikke brug for vores egen bæredygtighedsplan. Vores arbejde er bæredygtigt i sig selv, og bæredygtighed er en af grundstenene, som vores virksomhed er bygget på.”
En anden grundsten er den særlige tillid, der er skabt mellem virksomheden og dens kunder. “Vi vil være det energiselskab, som forbrugerne rent faktisk stoler på, for tillid er et sjældent begreb energibranchen.”
“Med vores priser og vores ambitioner om at hjælpe forbrugerne med at bruge mindre energi, og at give dem total gennemsigtighed i alt, hvad de betaler for, håber vi at kunne opbygge et forhold mellem dem og os, som er baseret på tillid.
Det er vigtigt for os at gøre os fortjent til kundernes tillid og give dem muligheden for at hjælpe miljøet.”
Hvis du vil vide mere om de valg, som Oss Norge har truffet med hensyn til it-arkitektur, kan du læse dette interview med Bent Eikmo og Sebastien Didierjean, der er henholdsvist chefteknolog og dataforsker hos Oss Norge: https://pulse.microsoft.com/nb-no/work-productivity-nb-no/na/fa1-recap-of-cloud-stories-from-norway-episode-2-azure-iot-and-machine-learning-in-oss-norge/
DHI & Norden: Hvis ikke vi har gode data, kan vi ikke reducere CO2
De fire trin til at realisere din CO2-neutrale fremtid
Sustainability. Good For Business. Executive Playbook.
Gratis e-bog: Forbind dine data til din beslutningstagning
Sustainability. Good For Business. Executive Playbook.
Vejledning til seks forskellige C-level roller, om hvordan de tager de første skidt mod en mere bæredygtig fremtid.
Gratis e-bog: Forbind dine data til din beslutningstagning
Artikler, du kan have interesse i:
Læs mere om DHI & Norden: Hvis ikke vi har gode data, kan vi ikke reducere CO2 Bæredygtigt samfund Læsetid, 5 min. 5 min.
DHI & Norden: Hvis ikke vi har gode data, kan vi ikke reducere CO2
Et af Danmark ældste rederier, Dampskibsselskabet Norden, har taget endnu flere metoder og teknologier i brug for at reducere brændstof-forbruget på sine mere end 350 skibe, der fragter tørlast og petroleums-produkter rundt i hele verden. En af teknologierne er udviklet af danske DHI via Microsoft Azure og omfatter data i realtid om strømforhold. Og potentialet […]
Director, Marketing & Operations
Læs mere om De fire trin til at realisere din CO2-neutrale fremtid Bæredygtigt samfund
De fire trin til at realisere din CO2-neutrale fremtid
Kickstart din rejse mod bæredygtighed med vores værktøjer, ressourcer og produkter uden ekstra omkostninger – herunder vores vejledning til de fire trin, der vil hjælpe dig med at reducere dit CO2-fodaftryk.
Director, Marketing & Operations
Find flere relaterede artikler pr. branche:
Læs mere om Årsagen til, at forretningsmæssige fordele og miljømæssige fordele går hånd i hånd for IKEA Bæredygtig platform Læsetid, 1 min. 1 min.
Årsagen til, at forretningsmæssige fordele og miljømæssige fordele går hånd i hånd for IKEA
Find ud af, hvordan det svenske multinationale selskab øgede bæredygtighed og produktivitet ved at implementere Microsoft 365 og Teams til alle 166.000 af sine medarbejdere på verdensplan – og reducerede papirbaserede processer og erstattede rejsetid med digitalt samarbejde.
Flere artikler om detailhandel >
Læs mere om Public Sector Cloud Framework Bæredygtigt samfund Læsetid, 3 min. 3 min.
Public Sector Cloud Framework
Verden digitaliseres i stigende grad. Lagring og behandling af data i cloudtjenester er ikke kun tidsbesparende, men ofte også mere sikkert, miljøvenligt og omkostningseffektivt. Diskussionerne, om hvorvidt det er muligt at overholde databeskyttelseslovgivning i cloud, har dog i nogen grad bremset digitaliseringen af den offentlige sektor i Danmark – primært på grund af forskellige fortolkninger […]
Flere artikler om offentlig forvaltning >
Læs mere om Sådan satte en gigantisk stålvirksomhed skub i bæredygtigheden ved at indføre et databaseret tankesæt Bæredygtig platform Læsetid, 1 min. 1 min.
Sådan satte en gigantisk stålvirksomhed skub i bæredygtigheden ved at indføre et databaseret tankesæt
Se, hvordan Outokumpu omdefinerer branchen for rustfrit stål gennem sin digitale transformation med Microsoft – og sænker CO2-udledningen, øger energieffektiviteten og fremmer cirkulariteten.
Flere artikler om produktion >
Find flere relaterede artikler pr. dossier:
Læs mere om Novalume: Intelligente gadelamper øger sikkerheden og reducerer både energi, omkostninger og CO2-aftryk. Bæredygtigt samfund Læsetid, 3 min. 3 min.
Novalume: Intelligente gadelamper øger sikkerheden og reducerer både energi, omkostninger og CO2-aftryk.
Hos Novalume laver man intelligente gadelamper, der styres centralt og intuitivt. Det kræver en platform, der er så bred, at den kan køre på alle sprog og så enkel at benytte, at den bliver førstevalget for energi- og serviceselskaber samt kommuner, der ønsker en energivenlig og effektiv gadebelysning. For Novalume blev Microsoft Azure det naturlige […]
Flere artikler om digital transformation >
Læs mere om Med Microsoft Teams har VELUX samlet al kommunikation på en enkelt platform.   Bæredygtigt samarbejde Læsetid, 2 min. 2 min.
Med Microsoft Teams har VELUX samlet al kommunikation på en enkelt platform.
Tidligere havde VELUX mere end 45 forskellige voice gateways baseret på ISDN-teknologi i brug, når virksomheden skulle kontakte og betjene partnere og kunder eller samarbejde med kollegaer på tværs af kloden. Men da VELUX har salg og produktion i mere end 40 lande, beskæftiger 11.500 medarbejdere og ofte arbejder med 30 forskellige globale leverandører på […]
Flere artikler om kundehistorier >
Surface Laptop Go 2
Microsoft Teams til uddannelse
Tilbud til studerende og forældre
Beskyttelse af personlige oplysninger hos Microsoft
Beskyttelse af personlige oplysninger